केंद्र सरकार गुर्जर रेजीमेंट का गठन करे : अनुराग
कैथल|अखिल भारतीयवीर गुर्जर महासभा का प्रतिनिधिमंडल भारतीय जनता पार्टी के राष्ट्रीय अध्यक्ष अमित शाह से मिला। राष्ट्रीय संरक्षक नरेंद्र गुर्जर राष्ट्रीय अध्यक्ष अनुराग गुर्जर ने अमित शाह को गो का स्मृति चिन्ह भेंट किया। प्रतिनिधिमंडल ने राष्ट्रीय एंव गुर्जर समाज की समस्याओं के निराकरण के लिए प्रार्थना पत्र दिया।
मांगपत्र में उन्होंने मांग रखी कि केंद्र सरकार सरदार पटेल को राष्ट्र निर्माता घोषित करे। गुर्जरों सहित सहित विमुक्त जातियों के महापुरुषों और स्वतंत्रता संग्राम सेनानियों का विद्यालय की पुस्तकों में उचित स्थान दे। मंत्रालयों की वेबसाइटों पर इन जातियों के महापुरुषों को सम्मानित स्थान मिले।
राष्ट्रीय अध्यक्ष अनुराग गुर्जर ने मांग की कि सेना में गर्जुर रेजिमेंट बनाई जाए। उन्होंने बताया कि गुर्जर समाज ने हमेशा देश के लिए कुर्बानियां दी है। भाजपा के राष्ट्रीय अध्यक्ष अमित शाह ने गुर्जर समाज के प्रतिनिधिमंडल को आश्वासन दिया है कि उनकी मांगों पर गौर किया जाएगा। इस मौके पर राष्ट्रीय संरक्षक नरेंद्र गुर्जर, राष्ट्रीय अध्यक्ष अनुराग गुर्जर, मोहित तोमर, राजेंद्र मावी, लाखन सिंह, अंकित क्योड़क, महेश फागना, गौरव तंवर, इश्फाक रेहमान पोसवाल, ओमबीर सिंह, मनीष गुर्जर हरिराम विधूड़ी भी मौजूद रहे।
awa_Deva awa_Deva hin_Deva hin_Deva